การหยุดรัฐบาลในสหรัฐ

ในการเมืองสหรัฐ การหยุดรัฐบาล () เกิดเมื่อรัฐสภาสหรัฐและประธานาธิบดีสหรัฐไม่สามารถผ่านกฎหมายงบจัดสรรเพื่อจัดหาเงินทุนแก่การดำเนินการและหน่วยงานของรัฐ ในกรณีนี้การตีความปัจจุบันของรัฐบัญญัติต่อต้านงบประมาณเพิ่มเติม (Antideficiency Act) กำหนดให้รัฐบาลกลางสหรัฐเริ่ม "หยุด" กิจกรรมที่ได้รับผลกระทบซึ่งเกี่ยวข้องกับการหยุดงานของบุคลากรที่ไม่จำเป็น และการลดขนาดกิจกรรมและบริการของหน่วยงาน ตั้งแต่ ค.ศ. 1976 เมื่อมีการตรางบประมาณและกระบวนการงบจัดสรร จะมีช่องว่าง 19 ครั้งในการจัดหาเงินทุนงบประมาณ ซึ่งในจำนวนนี้ 8 ครั้งนำไปสู่การลดขนาดลูกจ้างของรัฐ ก่อน ค.ศ. 1990 ช่องว่างการจัดหาเงินทุนไม่นำไปสู่การหยุดรัฐบาลเสมอไป แต่หลัง ค.ศ. 1990 มีการปฏิบัติให้ปิดรัฐบาลสำหรับช่องว่างจัดหาเงินทุนทุกครั้ง การหยุดยังเกิดในการปกครองระดับรัฐ/ดินแดนและท้องถิ่นด้วย

ระหว่างรัฐบาลโรนัลด์ เรแกน มีช่องว่างจัดหาเงินทุน 3 ครั้งที่นำไปสู่การหยุดน้อยกว่าหนึ่งวัน ช่องว่างการจัดหาเงินทุนใน ค.ศ. 1990 ระหว่างรัฐบาลจอร์จ เอช. ดับเบิลยู. บุชทำให้เกิดการหยุดสุดสัปดาห์ ระหว่างรัฐบาลบิล คลินตัน มีการหยุดรัฐบาลสมบูรณ์สองครั้งระหว่าง ค.ศ. 1995 ถึง 1996 กินเวลา 5 และ 21 วันตามลำดับ ซึ่งเกิดจากความเห็นไม่ตรงกันเรื่องจะตัดบริการภาครัฐหรือไม่ นำไปสู่การลดขนาดและความปั่นป่วนอย่างสำคัญ ระหว่างรัฐบาลบารัก โอบามา เกิดการปิดรัฐบาลระหว่างวันที่ 1–16 ตุลาคม ค.ศ. 2013 ข้อพิพาทปฐมภูมิมาจากพรรคริพับลิกันต้องการชะลอหรือลดเงินทุนของรัฐบัญญัติคุ้มครองผู้ป่วยและการบริบาลที่เสียได้ หรือโอบามาแคร์ ใน ค.ศ. 2018 รัฐบาลดอนัลด์ ทรัมป์มีการหยุดเริ่มตั้งแต่วันที่ 20 มกราคม เวลา 0.00 น. ราชการที่สำคัญยังเปิดทำการอยู่ แต่กำลังพลกองทัพประจำการจะไม่ได้รับค่าจ้างจนสิ้นสุดการหยุด

การหยุดรัฐบาลมีผลรบกวนบริการของรัฐและเพิ่มค่าใช้จ่ายของรัฐบาลเนื่องจากเสียแรงงาน ระหว่างการปิดใน ค.ศ. 2013 สแตนดาร์ดแอนด์พัวส์ หน่วยงานประเมินผลการเงิน แถลงเมื่อวันที่ 16 ตุลาคมว่าการปิด "จนถึงปัจจุบันนำเงิน 24,000 ล้านดอลลาร์ออกจากเศรษฐกิจ" และ "ลดการเติบโตของจีดีพี ค.ศ. 2013 ในไตรมาสสี่ต่อปีอย่างน้อยร้อยละ 0.6" การหยุดรัฐบาลสหรัฐ​เกิดขึ้นอีกครั้งในวันที่​ 1​ ตุลาคม​ ค.ศ. 2025

หมวดหมู่:การคลังรัฐบาลในสหรัฐ